**Көтөрдөр**

**Тайбыыр дьа5ыл кынаттанан**

**Таллан куо5ас хахаарар,**

Көмүс талба куорсуннаах

Көтөр бииһэ айдаарар.

Чыычаах ыллыыр, кэ5э этэр

Чараҥ тыакам кэтэ5эр.

Бадарааҥҥа сахсаҥнас

Бараах үөрэ барылас.

Чөрөҥөлүү сүүрэ сылдьан

Чөкчөҥө чохчоҥноото,

Төрүкү аччык буолан,

Төбөтө чороҥноото.

Үлтү түспэт күөрэйэн,

Үгүрүө өрө дайан,

 Эрбэх са5а да буоллар,

Эһэ кыылы ча5ытар.

Ымыы чыычаах ырыаһыт

Ырып-чырып саҥарбыт.

Догдос-игдэс чооруостар

Тумустарын соттоллор.

Ѳр-өтөр чараҥҥа

Ѳтөн үөтэр саҥата,

Чагда тыа5а чарылас

Чаччыгыныар чардыр5ас

«Даахыр-дуухур» саҥаран,

Тураах тула көрөөхтүүр,

Тэлиэс-былаас дайбанан,

Тиэрэ-маары көтөөхтүүр.

 *Валерий Чиряев*